**Smernice dobre prakse za akademske i istraživačke ustanove**

**Akademskim i istraživačkim ustanovama se preporučuje da pored elemenata i mera koje bi trebalo da budu sastavni deo Programa interne usklađenosti organizacije, razmotre i primere dobre prakse koji su navedeni u tekstu koji sledi.**

* Obavezati istraživačko osoblje da svoje obaveze i odgovornosti u vezi sa kontrolom spoljne trgovine strateškom robom prihvate pismenim putem i to potvrde potpisivanjem Potvrde o upoznatosti sa obavezama u skladu sa propisima o kontroli spoljne trgovine strateškom robom (*STC Acknowledgement and Certification*) (Napomena: *Model dokumenta Potvrde o upoznatosti sa obavezama u skladu sa propisima o kontroli spoljne trgovine strateškom robom dat je u okviru Vodiča za Program interne usklađenosti).*
* Preduzeti odgovarajuće mere predostrožnosti po pitanju „podrazumevanog“ izvoza, ukoliko je primenljivo.
* Uspostaviti kontrolu pristupa radi zaštite kontrolisanih informacija i tehnologija (koja obuhvata mere fizičke i IT zaštite). Vaša organizacija treba da nastoji da obezbedi računare, elektronske uređaje za skladištenje podataka i dokumenta koja sadrže informacije / podatke od strateškog značaja, i uspostavi mere fizičke zaštite i područja sa ograničenim pristupom za regulisanje pristupa stranih državljana kontrolisanim podacima i tehnologijama.

Napomena: *Za više informacija o kontroli pristupa, pogledajte pododeljke Vodiča za Program interne usklađenosti „Alati po privrednim sektorima“ i „Dobra praksa u transferu tehnologija“.*

* Odrediti člana osoblja u okviru laboratorije, odeljenja ili univerziteta kao koordinatora istraživanja i koordinatora poseta stranih državljana.
* Izvršiti proveru studenata i nastavnog osoblja da bi se ustanovilo da li se neko od njih, po osnovu državljanstva, nalazi na nekom od spiskova lica na koja se primenjuju ograničenja.
* Pre pokretanja projekata koji se realizuju u saradnji sa stranim institucijama ili istraživačima, nezavisno od toga da li oni rade u vašoj zemlji ili u inostranstvu, izvršiti proveru subjekata, pojedinaca i zemalja koja su pod sankcijama/ embargom.
* Poštovati prava vlasništva i zahteve koji se odnose na neobjavljivanje informacija u vezi sa datim projektom ili aktivnošću. (Napomena: *Pododeljak „Dobra praksa u kontroli transfera tehnologija“ sadrži primer Sporazuma o poverljivosti podataka koji podležu kontroli* *(NDA)).*
* Obavezu poštovanja propisa o kontroli spoljne trgovine strateškom robom uključiti kao ugovornu obavezu u zajednička ulaganja ili zajedničke istraživačke projekte koji se realizuju u saradnji sa stranim državljanima.
* Ne prihvatati odredbe koje od vaše organizacije zahtevaju odštetu u slučaju kršenja propisa o kontroli spoljne trgovine strateškom robom.
* Zatražiti odgovarajuće smernice za rad pre putovanja ili pokretanja istraživačkih projekata u zemljama koje su pod sankcijama/ embargom ili sa licima/ subjektima na koja se primenjuju zabrane.
* Sprovoditi periodične procene rizika radi ocenjivanja postojanja rizika i određivanja prioriteta rizika koji se odnose na usklađenost, a sa kojima se vaša organizacija suočava.[[1]](#endnote-1)

1. Prilagođeno i modifikovano iz teksta: Internal Compliance Programme Guidelines, Pakistan Ministry of Foreign Affairs, Strategic Export Control Division (SECDIV), 3 October 2014. [↑](#endnote-ref-1)